בדקה ה-95: צרפת הצעירה ניצחה 1:2 את אנגליה - ישראל ספורט
יום שישי, ה-29 במאי 2020, שעה 00:56
ג'ונתן איקונה חוגג הערב (האתר הרשמי)
שלישי | 18/06/2019 | 23:54 מאת מערכת ישראל ספורט
אליפות אירופה עד גיל 21 נמשכה הערב (שלישי) עם שני משחקים. במוקד, נבחרת צרפת חזרה מפיגור ל-1:2 מסקרן מול נבחרת אנגליה, בעוד נבחרת רומניה חזרה לטורניר לראשונה מאז 1998 והרשימה עם 1:4 על קרואטיה.
Ikoné grabs late France leveller
Wan-Bissaka own goal gives France win
Who impressed you?#U21EURO #ENGFRA
צרפת - אנגליה 1:2
קרב הענקיות בין הנבחרת מהממלכה לנבחרת לבין הטריקולור סיפק דרמה גדולה. מוסא דמבלה, חלוץ ליון, היה אחראי על האירוע הראשון במשחק, כשהחמיץ כדור עונשין בדקה ה-25 אחרי נגיעת יד אנגלית. פיל פודן (54), שחקנה של מנצ'סטר סיטי, ניצל זאת והעלה את אנגליה ליתרון עם בעיטה מדוייקת ממרכז הרחבה. אנגליה עוד הספיקה לאבד את חאמזה צ'ודהורי, שחקנה של לסטר, לאחר שביצע עבירה גסה ברחבה ובעקבות שימוש ב-VAR גם קיבל כרטיס אדום - אבל למזלה יום גדול של דין הנדרסון בשער השאיר את היתרון בממלכה, לאחר שמנע פנדל נוסף, הפעם מחוסם אאוואר שבעט לקורה. אבל הצרפתים היו אלה שאמרו את המילה האחרונה, כשג'ונתן איקונה איזן לאחר מהלך התקפי נהדר בדקה ה-89 ו-ואן ביסאקה כבש שער עצמי אומלל בדקה ה-95 וקבע את תוצאת המשחק.
11' Puşcaş
14' Hagi
66' Băluţă
90+3 Petre
Romania open with an impressive win!#U21EURO #ROUCRO
הרומנים כבשו את השער הראשון בדקה ה-11 אחרי שפיליפ בנקוביץ' נגע ביד ברחבה. גאורגה פושקאש בעט פנימה מהנקודה הלבנה וקבע 0:1 רומני. השער השני הגיע בדקה ה-14 אחרי טעות אומללה של השוער הקרואטי יוסיפ פוסאבץ, שיצא רע, פושקאש נגח מעליו אבל ההגנה הקרואטית איכשהו הרחיקה עד לרגליו של יאניס חאג'י - כן, כן, זהו הבן של גאורגה - שבעט מקרוב פנימה את ה-0:2. בדקה ה-18 ניקולה ולאשיץ', אחיה של הקופצת לגובה לשעבר ביאנקה, צימק עם בעיטה יפה מחוץ לרחבה וקבע 1:2. הרומנים כבשו את השלישי בדקה ה-66 אחרי טעות גדולה של המגן הקרואטי בורנה סוסה, שמסר היישר לרגליו של טודור בלוצה והוא ניער מעליו שומר ובעט פנימה את ה-1:3. החגיגה הושלמה בדקה ה-93 כשכריסטיאן מנאה העביר מסירת רוחב יפה מימין ואדריאן פטרה המשיך מקרוב אל הרשת, 1:4 גדול בסיום. רומניה תנסה לשמור על המומנטום גם במשחק הבא שלה מול אנגליה, בעוד קרואטיה תנסה להתאושש נגד צרפת.